**Dôvodová správa**

1. **Všeobecná časť**

Z dôvodu zvyšovania úrokových sadzieb rozhodných pre výšku úrokov v úveroch na bývanie je potrebné prijať legislatívne úpravy, ktoré poskytnú spotrebiteľovi vyššiu mieru flexibility pri splácaní úverov na bývanie.

Predmetom tohto návrhu zákona je umožniť spotrebiteľom bezplatne raz za mesiac požiadať o predčasnú splátku úveru na bývanie alebo jeho časti, ak kumulatívna výška predčasných splátok v kalendárnom roku nepresiahne 30 % istiny úveru. Tomuto právu korešponduje zákaz veriteľom požadovať od spotrebiteľov poplatky, sankcie alebo náhrady nákladov.

1. **Osobitná časť**

**K článku I**

K bodu 1

Navrhuje sa umožniť spotrebiteľom uskutočniť predčasnú splátku úveru na bývanie, a to každý kalendárny mesiac jedenkrát. Veriteľ nesmie požadovať od spotrebiteľa akýkoľvek poplatok, sankciu alebo náhradu nákladov, ak kumulatívna výška predčasných splátok v kalendárnom roku nepresiahne 30 % istiny úveru na bývanie.

K bodu 2

 Nová úprava v § 18 ods. 2 sa bude uplatňovať na predčasné splatenie úveru na bývanie alebo jeho časti po 1. septembri 2023.

**K článku II**

 Navrhuje sa účinnosť zákona od 1. júla 2023.

**DOLOŽKA ZLUČITEĽNOSTI**

**návrhu zákona s právom Európskej únie**

1. **Predkladateľ návrhu zákona:** poslanec Národnej rady Slovenskej republiky Juraj Šeliga
2. **Názov návrhu právneho predpisu:** návrh zákona, ktorým sa menia a dopĺňajú zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony
3. **Predmet návrhu zákona:**
4. nie je upravený v primárnom práve Európskej únie,
5. nie je upravený v sekundárnom práve Európskej únie,
6. nie je obsiahnutý v judikatúre Súdneho dvora Európskej únie.

**Vzhľadom na to, že predmet návrhu zákona nie je upravený v práve Európskej únie, je bezpredmetné vyjadrovať sa k bodom 4. a 5.**

**DOLOŽKA VYBRANÝCH VPLYVOV**

**A.1. Názov materiálu:** návrh zákona, ktorým sa menia a dopĺňajú zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov a ktorým sa menia a dopĺňajú niektoré zákony

**A.2. Vplyvy:**

|  |  |  |  |
| --- | --- | --- | --- |
|   | Pozitívne\*  | Žiadne\* | Negatívne\* |
| 1. Vplyvy na rozpočet verejnej správy |   |  X |   |
| 2. Vplyvy na podnikateľské prostredie - dochádza k zvýšeniu regulačného zaťaženia? |   |  X |   |
| 3, Sociálne vplyvy - vplyvy  na hospodárenie obyvateľstva,- sociálnu exklúziu,- rovnosť príležitostí a rodovú rovnosť a vplyvy na zamestnanosť |  |  X |   |
| 4. Vplyvy na životné prostredie |   |  X  |   |
| 5. Vplyvy na informatizáciu spoločnosti |   |  X |   |

**A.3. Poznámky**

Bez poznámok.

**A.4. Alternatívne riešenia:**

bezpredmetné

**A.5. Stanovisko gestorov:**

Návrh zákona bol zaslaný na vyjadrenie Ministerstvu financií SR.